T Tauri zvezda
T Tauri zvezde su najpoznatija klasa zvezda pred ulazak na glavni niz. To su zvezde malih do srednjih masa starosti tek nekoliko miliona godina. U ovom stadijumu evolucije, novoformirane zvezde su postale optički vidljive, ali su i dalje okružene gasom i prašinom ostalim od svog formiranja uglavnom u disku oko zvezde. Na HR dijagramu, one se nalaze na mestu gde se očekuje da se nalaze potpuno konvektivne zvezde koje se i dalje sažimaju. Posmatranjima vidimo da su to hladne, luminozne zvezde sa emisionim linijama, snažnim fluksom kontinuuma u infracrvenom i ultraljubičastom delu spektra, nepravilno promenljive i ponekad sa mlazevima materije, zvezdanim vetrovima, akrecijom ili emisijom X-zraka. Proučavanje T Tauri zvezda nam daje informacije i o formiranju Sunca i Sunčevog sistema.

Reference 

Zvijezde
Bik (zviježđe)